text: নিয়ন্ত্রণরেখা বরাবর সংঘর্ষবিরতিতে ভারতের শর্তে সম্মত পাকিস্তান। india, Pakistan agree to follow all ceasefire pacts, stop cross-border firing along loc
  নিয়ন্ত্রণরেখা বরাবর সংঘর্ষবিরতিতে ভারতের শর্তে সম্মত পাকিস্তান
  বহু প্রত্যাশিত ভারত-পাক মৈত্রীচুক্তি।
  Updated By: Feb 26, 2021, 01:08 PM IST
  নিজস্ব প্রতিবেদন: বহু প্রতীক্ষিত লগ্নটি অবশেষে এল। বৃহস্পতিবারই ভারত ও পাকিস্তানের সেনাবাহিনীর মধ্যে অনুষ্ঠিত এক বৈঠকে এক শান্তি চুক্তি সম্পাদিত হয়েছে। বলা ভাল, ভারতের সংঘর্ষবিরতির শর্তে রাজি হয়েছে পাকিস্তান।
  অবশেষে ভারত ও পাকিস্তান (India and Pakistan) 'সিজফায়ারে' (ceasefire violations along the line of control/loc) সম্মত হল। ২০০৩ সালেই সীমান্ত এলাকায় সংঘর্ষবিরতি কার্যকর করতে একমত হয়েছিল দুই দেশ। সেই নিয়ম এখনও বহাল। কিন্তু, অধিকাংশ সময়েই ভারত সংঘর্ষবিরতি ভঙ্গের অভিযোগ তুলেছে পাকিস্তানের বিরুদ্ধে।
  আরও পড়ুন: ভারতের সংস্কৃতিতে সমকামীদের বিয়ে হতে পারে না, আদালতে হলফনামা দিল কেন্দ্র
  তবে বৃহস্পতিবারের বৈঠকে ভারত ও পাকিস্তানের সেনাবাহিনী জম্মু-কাশ্মীরের নিয়ন্ত্রণরেখা সংলগ্ন অঞ্চলে গুলি বিনিময়ের বিরতিতে সম্মত হয়েছে। দু'পক্ষের ডিজিএমওরা (Director Generals of Military Operations) এই আলোচনায় (agreement) অংশ নিয়েছিলেন। বৈঠকের পরে যৌথ বিবৃতি দিয়ে জানানো হয়েছে, সীমান্তে দীর্ঘমেয়াদি শান্তির লক্ষ্যেই উভয় পক্ষের ডিজিএমও দু'তরফের মূল সমস্যাগুলি নিয়ে আলোচনা করতে রাজি হন।